钦定古今图书集成/明伦汇编/氏族典/第336卷 > 刘审交
## 钦定古今图书集成/明伦汇编/氏族典/第336卷 > 刘审交

按《五代史刘审交传》：“审交字求益，幽州文安人也。通
于吏事，为唐兴令。刘守光僭号，为兵部尚书。守光败，
归于太原，唐庄宗以为从事。其后拜辽州刺史，改慈
州。晋高祖即位，分户部、度支、盐铁为三使，岁馀，三司
益烦弊，乃复合为一。拜审交三司使，迁右卫上将军、
陈州防御使，徙襄州，又徙青州，皆有善政。汉高祖起”
义太原，罢不用，隐帝时为汝州防御使，有能名，乾祐
三年卒。